CELEX: 31984R1577
Language: el
Date: 1984-06-06
Title: Κανονισμός (ΕΟΚ) αριθ. 1577/84 της Επιτροπής της 6ης Ιουνίου 1984 για τροποποίηση του κανονισμού (ΕΟΚ) αριθ. 977/84 σχετικά με τη θέση προς πώληση στην εσωτερική αγορά 142600 τόνων μαλακού αρτοποιήσιμου σίτου που έχει στην κατοχή του ο δανικός οργανισμός παρέμβασης και για τροποποίηση του κανονισμού (ΕΟΚ) αριθ. 1687/76

Avis juridique important

|

31984R1577

Κανονισμός (ΕΟΚ) αριθ. 1577/84 της Επιτροπής της 6ης Ιουνίου 1984 για τροποποίηση του κανονισμού (ΕΟΚ) αριθ. 977/84 σχετικά με τη θέση προς πώληση στην εσωτερική αγορά 142600 τόνων μαλακού αρτοποιήσιμου σίτου που έχει στην κατοχή του ο δανικός οργανισμός παρέμβασης και για τροποποίηση του κανονισμού (ΕΟΚ) αριθ. 1687/76  

Επίσημη Εφημερίδα αριθ. L 151 της 07/06/1984 σ. 0024 - 0024

***** ΚΑΝΟΝΙΣΜΟΣ (ΕΟΚ) αριθ. 1577/84 ΤΗΣ ΕΠΙΤΡΟΠΗΣ  της 6ης Ιουνίου 1984  για τροποποίηση του κανονισμού (ΕΟΚ) αριθ. 977/84 σχετικά με τη θέση προς πώληση στην εσωτερική αγορά 142 600 τόνων μαλακού αρτοποιήσιμου σίτου που έχει στην κατοχή του ο δανικός οργανισμός παρέμβασης και για τροποποίηση του κανονισμού (ΕΟΚ) αριθ. 1687/76  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στο τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 8 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1146/76 του Συμβουλίου της 17ης Μαΐου 1976 περί των ειδικών μέτρων παρέμβασης στον τομέα των σιτηρών (3) καθορίζει τους γενικούς κανόνες που καθορίζονται ως προς το θέμα αυτό·  ότι η αγορά του μαλακού σίτου χαρακτηρίζεται, για την περίοδο εμπορίας 1983/84, από ανισορροπία μεταξύ προσφοράς και ζήτησης, η οποία συνέβαλε σε ιδιαίτερα σημαντικές παραδόσεις στην παρέμβαση·  ότι η συσσώρευση αυτών των αποθεμάτων μαλακού σίτου, συνδυαζόμενη με τους περιορισμούς του προϋπολογισμού, υπάρχει κίνδυνος να δημιουργήσει σοβαρές διαταραχές στη λειτουργία της κοινής οργάνωσης των αγορών, ιδίως σε επίπεδο παρέμβασης·  ότι, για να αποκατασταθεί αυτή η κατάσταση, έχουν ληφθεί μέτρα για να διευκολύνουν τη διάθεση στην αγορά της Κοινότητας των αποθεμάτων που κατέχονται στην παρέμβαση, ιδίως στη Δανία· ότι τα μέτρα αυτά, τα οποία έχουν λάβει μορφή πώλησης μαλακού σίτου προκειμένου να χρησιμοποιηθεί για τη διατροφή των ζώων, έληξαν στο κράτος αυτό στις 31 Μαΐου 1984·  ότι το προβλεπόμενο μέτρο θα αποδώσει πριν από την έναρξη της περιόδου εμπορίας 1984/85· ότι, κατά συνέπεια, είναι σκόπιμο να παραταθεί ο κανονισμός (ΕΟΚ) αριθ. 977/84 (4), όπως τροποποιήθηκε από τον κανονισμό (ΕΟΚ) αριθ. 1313/84 (5), για περίοδο ενός μηνός·  ότι η εν λόγω παράταση καθιστά απαραίτητη μία προσαρμογή των ειδικών συνθηκών των τιμών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 977/84 τροποποιείται ως εξής:  1. Το άρθρο 2 εδάφιο δεύτερο αντικαθίσταται από το ακόλουθο κείμενο:  «Ο διαγωνισμός είναι ανοικτός για την περίοδο από τον Απρίλιο 1984 έως τις 28 Ιουνίου 1984.»  2. Το άρθρο 3 παράγραφος 1 αντικαθίσταται από το ακόλουθο κείμενο:  «1. Κατά παρέκκλιση από τις διατάξεις του άρθρου 5 παράγραφοι 1 και 2 του κανονισμού (ΕΟΚ) αριθ. 1836/82, η επιλεγόμενη προσφροά πρέπει να αντιστοιχεί τουλάχιστον σε 220,81 ECU/τόνο.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Ιουνίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 130 της 19. 5. 1976, σ. 9.  (4) ΕΕ αριθ. L 99 της 11. 4. 1984, σ. 9.  (5) ΕΕ αριθ. L 125 της 12. 5. 1984, σ. 36.